Uppeldi og menntun - 16.02.2007 , Blaðsíða 145 145 HRAFNHILDUR RAGNARSDÓTTIR AÐFERÐ Þátttakendur Þátttakendur í íslensku rannsókninni voru áttatíu talsins , jafnmargir ( n = 20 ) úr hverjum aldursflokki og af báðum kynjum . M-hópur ( miðstig ) : 11 ára börn í 5. bekk grunnskóla . U-hópur ( unglingastig ) : 14 ára unglingar í 8. bekk grunnskóla . F-hópur : 17 ára unglingar í 1. bekk menntaskóla ( framhaldsskóli ) H-hópur : fullorðnir einstaklingar ( 26 ? 42 ára ) sem lokið höfðu háskólaprófi ( mast - ers - eða doktorsprófi ) . Helmingur hópsins var raunvísindafólk , hinn hug - og félags - vísindafólk . Við val á þátttakendum var stefnt að því að áhrif af öðrum breytum en frumbreyt - unum ALDUR / SKÓLASTIG , KYN , TEXTATEGUND og MÁL yrðu sem jöfnust . Allir íslensku grunn - og menntaskólanemarnir höfðu lokið samræmdum prófum árinu áður en gagnasöfn - un hófst vorið 1999 , og í rannsóknarhópana voru valdir einstaklingar sem höfðu verið í hæsta fjórðungnum á samræmdu prófi í íslensku . Þátttakendur í hverjum aldurs - flokki ( fullorðnir undanskildir ) voru fengnir úr sama skóla til þess að jafna hugsanleg áhrif skóla og kennsluaðferða . Enginn þátttakenda átti sér sögu um sérstaka námsörð - ugleika . Háskólafólkið var ýmist menntað á Íslandi eða erlendis , og starfaði flest sem fræðimenn við ýmiss konar háskóla - eða rannsóknastofnanir . Samstarfsverkefnið Developing literacy in different contexts and different languages náði til Bandaríkjanna , Frakklands , Hollands , Ísrael , Spánar og Svíþjóðar auk Íslands 4 . Jafnmargir þátttakendur voru frá öllum löndum og leitast var við að hafa aldur og skólastig sambærilegt . Vegna mismunandi skólaskyldualdurs voru íslensku þátttak - endurnir í þremur yngstu aldurshópunum um einu ári eldri en samsvarandi hópar frá hinum löndunum . Kveikja Sama kveikja var notuð í öllum aldursflokkum ( og öllum löndunum ) til þess að kalla fram frásagnir og álitsgerðir um sama þema hjá öllum þátttakendum . Þriggja mín - útna leikið myndband án orða var búið til sérstaklega fyrir þessa rannsókn um efni sem höfða mundi til allra þátttakenda jafnt og væri líklegt til að vekja með þeim við - brögð . Myndbandið sýnir nokkrar senur úr lífi ungs fólks þar sem sviðsettir eru sam - skiptaárekstrar með siðferðislegu ívafi sem allir kannast við : einelti , prófsvindl , smá - þjófnaður , stympingar o.þ.u.l . Þátttakendum var sýnt myndbandið einum í senn . Í kynningu á verkefninu var tekið fram að myndbandið og efni þess ætti ekki að vera efniviður textanna sem slíkt , heldur væri því ætlað að kveikja minningar um atvik úr eigin lífi þátttakenda . 4 Stjórnandi verkefnisins er dr. Ruth Berman , prófessor við háskólann í Tel Aviv . Íslenski verkefn - isstjórinn er Hrafnhildur Ragnarsdóttir , en verkefnisstjórar hinna landanna eru Harriet Jisa , próf. við Hásk. í Lyon , Frakklandi , Judy Reilly , próf. við Hásk. í San Diego , U.S.A. , Sven Strömqvist , próf. við Hásk. í Lundi , Svíþjóð , Liliana Tolchinsky , próf. við Hásk. í Barcelona , Spáni og Ludo Verhoeven , próf. Max Planck Institut f. Psykolingvistik , Nijmegen , Hollandi